Johannes Senn

Johan Heinrich Senn (Seen) (1780–1861) var en sveitsisk portrettmaler, portrettegner og akvarellmaler som var aktiv i Danmark og Norge 1805–1818.

Senn, som ble født i Liestal i Sveits, levde i Danmark fra 1804 til 1818. Sammen med den unge Christoffer Wilhelm Eckersberg leverte han tegninger til Gerhard Ludvig Lahde som ble stukket i kobber og tidvis kolorert. Kobberstikkserien Danske Klædedragter (fra og med 1808) viste figurer og drakter og uniformer som alle kunne bli sett i daglig bruk utenfor København. En større kobberstikkserie Norske nationale Klædedragter (1812–1815), i alt 74 blad, kan tyde på at Senn har reist rundt i Norge. 

Etter at han hadde forlatt København vendte Senn tilbake til Sveits hvor han blant annet arbeidet med religiøse motiver.

Referanser

Eksterne lenker 
 
 Kunstselger med bilder av Johannes Senn (dansk)

Sveitsiske malere
Personer fra Liestal
Fødsler i 1780
Dødsfall i 1861